ગુજરાત પાણી પુરવઠા અને વ્યવસ્થા બોર્ડ દ્વારા તેની પાઇપલાઇનોના ર્વાિષક મેઇનટેઇન્સ સંદર્ભમાં શટડાઉન શરૂ થતું હોઇ આ ૮થી ૧૫ સપ્ટેમ્બરના ગાળા દરમિયાન માળિયા બ્રાન્ચ કેનાલમાંથી રોજ ૩,૦૦૦ લાખ લીટર પાણી જથ્થો નર્મદા નિગમ પાસે માગ્યો છે. આ જથ્થા પૈકી ૧,૭૦૦ લાખ લીટર પાણી કચ્છના ૮૮૧ ગામોને તથા રાપર, ભચાઉ, ભૂજ, અંજાર તથા માંડવી શહેરોને આપવામાં આવશે. જ્યારે બાકીનું ૧,૩૦૦ લાખ લીટર પાણી જામનગરના ૧૭૫ ગામો તથા ૩ શહેરોને તેમજ મોરબીના ૧૫૦ ગામો અને મોરબી-માળિયા શહેરોને આપવામાં આવશે. પાણી પુરવઠા બોર્ડના પમ્પિંગ સ્ટેશનથી જતી બોર્ડની જૂની પાણીલાઈનો મારફતે આ જથ્થો જે તે સ્થાનોએ પહોંચશે.